Synir Hórusar

Synir Hórusar eru fjórir guðir í fornegypskum trúarbrögðum sem voru persónugervingar fjögurra kanóposkrukka sem geymdu innyfli hins látna í múmíugerð. Þeir koma upphaflega fyrir í Pýramídaritunum sem vinir konungsins sem aðstoða hann við himnaför sína. Upphaflega var Ísis, upprunaleg eiginkona Hórusar, talin móðir þeirra en hver þeirra átti sína verndargyðju. 

Synir Hórusar eru:
 Imset, með mannshöfuð, geymir lifrina og hefur verndargyðjuna Ísisi.
 Hapi, með höfuð bavíana, geymir lungun og hefur verndargyðjuna Nefþys
 Dúamútef, með höfuð sjakala, geymir magann og hefur verndargyðjuna Neiþ
 Kebeksenúef, með höfuð fálka, geymir garnirnar og hefur verndargyðjuna Serket.

Flokkur:Fornegypskir guðir